Die wêreld in foto’s – 10 September 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Estlandse president Kersti Kaljulaid woon die Wêreld energiekongres in Abu Dhabi in die Verenigde Arabiese Emirate by. (Foto: Jon Gambrell, AP) ŉ Model in ŉ uitrusting van die Tom Ford-versameling in New York. (Foto: Frank Franklin II, AP) Greta Thunberg lewer ŉ toespraak by die Society for Ethical Culture in New York. Dié Sweedse omgewingsaktivis sal na verwagting op 23 September by die Verenigde Nasies se klimaataksie-beraad ŉ toespraak lewer. (Foto: Jeenah Moon, AP) ŉ By versamel stuifmeel vanaf ŉ sonneblom in Idaho Falls, Idaho. (Foto: John Roark, AP) Die geboue in die bankdistrik is te sien deur die mis in Frankfurt, Duitsland. (Foto: Michael Probst, AP)